राजौला में नुक्कड़ सभा को संबोधित करते हुए राहुल गांधी ने पीएम मोदी पर निशाना साधते हुए कहा कि पीएम ने देश से झूठे वादे किए. राफेल सौदे पर राहुल गांधी ने कहा कि PM मोदी ने पुराना कॉन्ट्रैक्ट बदला और HAL से छीनकर डील अपने दोस्त को दे दी. राहुल गांधी ने कहा कि राफेल डील में बड़ा घोटाला हुआ है और पीएम मोदी ने अंबानी को फायदा पहुंचाया है. राहुल ने आगे कहा कि राफेल डील को लेकर जब मैंने फ्रांस के राष्ट्रपति से बात की तो उन्होंने कहा कि डील में कोई सीक्रेट वाली बात नहीं है, आपकी सरकार बताना चाहे तो वह बता सकती है. सीएम पर हमला करते हुए राहुल गांधी ने कहा कि शिवराज चौहान दौ हजार योजनाएं लाए. योजनाएं में किसान आत्महत्या में नंबर वन बना प्रदेश. बेरोजगारी, कुपोषण, भ्रष्टाचार में नंबर 1 बना. व्यापम स्कैम में शिक्षा के सिस्टम को खत्म कर दिया है. राहुल ने आगे कहा कि हमारी सरकार आएगी तो किसानों का कर्जा माफ करेंगे. कर्नाटक में हमने चीफ मिनिस्टर को बता दिया था कि हम समर्थन कर रहे हैं लेकिन 10 दिन के अंदर कर्जा माफ हो जाना चाहिए.